PRIEŠGAISRINĖS APSAUGOS IR GELBĖJIMO DEPARTAMENTO PRIE VIDAUS REIKALŲ MINISTERIJOS DIREKTORIAUS

Į S A K Y M A S

DĖL PRIEŠGAISRINĖS APSAUGOS IR GELBĖJIMO DEPARTAMENTO PRIE VIDAUS REIKALŲ MINISTERIJOS DIREKTORIAUS 2008 M. BALANDŽIO 2 D. ĮSAKYMO Nr. 1-107 „DĖL PRIEŠGAISRINIŲ GELBĖJIMO VALDYBŲ IR TARNYBŲ VALSTYBĖS REZERVO CIVILINĖS SAUGOS PRIEMONIŲ ATSARGŲ ATSAKINGOJO SAUGOTOJO FUNKCIJOMS ATLIKTI BIUDŽETO LĖŠŲ POREIKIO METAMS APSKAIČIAVIMO METODIKOS PATVIRTINIMO“ PAKEITIMO

2012 m. lapkričio 7 d. Nr. 1-336

Vilnius

1. P a k e i č i u Priešgaisrinių gelbėjimo valdybų ir tarnybų valstybės rezervo civilinės saugos priemonių atsargų atsakingojo saugotojo funkcijoms atlikti biudžeto lėšų poreikio metams apskaičiavimo metodiką (toliau – Metodika), patvirtintą Priešgaisrinės apsaugos ir gelbėjimo departamento prie Vidaus reikalų ministerijos direktoriaus 2008 m. balandžio 2 d. įsakymu Nr. 1-107 „Dėl Priešgaisrinių gelbėjimo valdybų ir tarnybų valstybės rezervo civilinės saugos priemonių atsargų atsakingojo saugotojo funkcijoms atlikti biudžeto lėšų poreikio metams apskaičiavimo metodikos patvirtinimo“, ir išdėstau ją nauja redakcija (pridedama).

2. N u s t a t a u, kad šiuo įsakymu pakeista Metodika pradedama taikyti skaičiuojant Lietuvos Respublikos valstybės biudžeto lėšų poreikį priešgaisrinių gelbėjimo valdybų valstybės rezervo civilinės saugos priemonių atsargų atsakingojo saugotojo funkcijoms atlikti 2013 metams.

Direktorius

vidaus tarnybos generolas	Remigijus Baniulis

_________________

PATVIRTINTA

Priešgaisrinės apsaugos ir gelbėjimo departamento prie Vidaus reikalų ministerijos direktoriaus 2008 m. bandžio 2 d. įsakymu Nr. 1-107

(Priešgaisrinės apsaugos ir gelbėjimo departamento prie Vidaus reikalų ministerijos direktoriaus 2012 m. lapkričio 7 d. įsakymo Nr. 1-336 redakcija)

LIETUVOS RESPUBLIKOS VALSTYBĖS BIUDŽETO LĖŠŲ POREIKIO PRIEŠGAISRINIŲ GELBĖJIMO VALDYBŲ VALSTYBĖS REZERVO CIVILINĖS SAUGOS PRIEMONIŲ ATSARGŲ ATSAKINGOJO SAUGOTOJO FUNKCIJOMS ATLIKTI APSKAIČIAVIMO METODIKA

I. BENDROSIOS NUOSTATOS

1. Lietuvos Respublikos valstybės biudžeto lėšų poreikio priešgaisrinių gelbėjimo valdybų valstybės rezervo civilinės saugos priemonių atsargų atsakingojo saugotojo funkcijoms atlikti apskaičiavimo metodika (toliau – Metodika) nustato Lietuvos Respublikos valstybės biudžeto lėšų (toliau – biudžeto lėšos) poreikio metams skaičiavimo tvarką valstybės rezervo civilinės saugos priemonių atsargų atsakingojo saugotojo funkcijoms, numatytoms pasaugos sutartyse, sudarytose Priešgaisrinės apsaugos ir gelbėjimo departamento prie Vidaus reikalų ministerijos (toliau – departamentas) su priešgaisrinėmis gelbėjimo valdybomis, atlikti.

II. BIUDŽETO LĖŠŲ POREIKIO METAMS CIVILINĖS SAUGOS PRIEMONIŲ ATSARGŲ ATSAKINGOJO SAUGOTOJO FUNKCIJOMS ATLIKTI SKAIČIAVIMAS

2. Priešgaisrinės gelbėjimo valdybos, vykdančios valstybės rezervo civilinės saugos priemonių atsargų (toliau – civilinės saugos priemonių atsargos) atsakingojo saugotojo funkcijas, biudžeto lėšų poreikis metams minėtoms funkcijoms atlikti (LVRCSPA) apskaičiuojamas pagal formulę:

LVRCSPA = L1 + L2+ L3+ L4 + L5 + L6,

kur:

L1 – metinės civilinės saugos priemonių atsargų darbinės būklės palaikymo ir techninės priežiūros užtikrinimo išlaidos;

L2 – metinės esamų statinių (patalpų) remonto ir naujų statinių (patalpų) pritaikymo civilinės saugos priemonių atsargoms saugoti išlaidos;

L3 – metinės elektros energijos išlaidos civilinės saugos priemonių atsargoms saugoti;

L4 – metinės šildomų patalpų šildymo išlaidos civilinės saugos priemonių atsargoms saugoti;

L5 – metinės civilinės saugos priemonių atsargų vežimo į akredituotas įstaigas (bandymų ir kalibravimo laboratorijos) ir nurašytų civilinės saugos priemonių atsargų gabenimo į jų sunaikinimo vietas išlaidos;

L6 – metinės šalto ir karšto vandens išlaidos;

2.1. metinės civilinės saugos priemonių atsargų darbinės būklės palaikymo ir techninės priežiūros užtikrinimo išlaidos (L1) apskaičiuojamos taip:

2.1.1. vienam automobiliui nustatoma 3 000 litų (degalų, alyvos, tepalų, kitų eksploatacinių priemonių, techninės priežiūros, transporto priemonių valdytojų civilinės atsakomybės privalomojo draudimo, valstybinės techninės apžiūros išlaidos);

2.1.2. vienam įrenginiui, naudojančiam vidaus degimo variklį, nustatoma 300 litų (degalų, alyvos, tepalų, kitų eksploatacinių priemonių, techninės priežiūros išlaidos);

2.1.3. kitoms priemonėms – vadovaujantis akredituotų matavimo priemones remontuojančių įstaigų (bandymų ir kalibravimo laboratorijos) įkainiais;

2.2. metinės esamų statinių (patalpų) remonto ir naujų statinių (patalpų) pritaikymo civilinės saugos priemonių atsargoms saugoti išlaidos (L2) planuojamos atsižvelgiant į statinių (patalpų) būklę pagal atskirą sąmatą, apskaičiuotą tuo metu galiojančiomis statybos darbų rinkos kainomis, ir valstybės rezervo civilinės saugos priemonių atsargų atsakingojo saugotojo suderintą su departamentu;

2.3. metinės elektros energijos išlaidos civilinės saugos priemonių atsargoms saugoti (L3) skaičiuojamos pagal formulę:

E = E x fE x P x S,

kur:

E – metinis elektros energijos suvartojimas pastato ploto vienetui kWh/kv. m, nurodytas Statybos techniniame reglamente STR 2.01.09:2005 „Pastatų energinis naudingumas. Energinio naudingumo sertifikavimas“, patvirtintame Lietuvos Respublikos aplinkos ministro 2005 m. gruodžio 20 d. įsakymu Nr. D1-624 (Žin., 2005, Nr. 151-5568) (sandėliavimo paskirties pastatams – 6);

fE – pastato dalis, kuriai reikalinga elektros energija, nurodyta Statybos techniniame reglamente STR 2.01.09:2005 „Pastatų energinis naudingumas. Energinio naudingumo sertifikavimas“ (sandėliavimo paskirties pastatams – 0,9);

P – patalpų plotas, kv. m;

S – elektros energijos vieneto kaina, litais;

2.4. metinės šildomų patalpų šildymo išlaidos civilinės saugos priemonių atsargoms saugoti (L4) skaičiuojamos atsižvelgiant į šildomų patalpų tūrį arba plotą, šilumos vieneto kainą ir šilumos energijos poreikį per metus, o šildant vietinėmis katilinėmis atsižvelgiant į tam tikros rūšies kuro poreikį per metus ir kuro vieneto kainą;

2.5. metinės civilinės saugos priemonių atsargų vežimo į akredituotas matavimo priemones remontuojančias įstaigas (bandymų ir kalibravimo laboratorijos) ir nurašytų civilinės saugos priemonių atsargų gabenimo į jų sunaikinimo vietas išlaidos (L5) skaičiuojamos atsižvelgiant į pakrovimo, iškrovimo ir transporto panaudojimo metines eksploatavimo išlaidas;

2.6. metinės šalto ir karšto vandens išlaidos (L6) skaičiuojamos pagal formulę:

V = N x S x T x K,

kur:

N – paros vandens sunaudojimo norma, kub. m vienam darbuotojui, nurodyta Vandens vartojimo normose RSN 26–90, patvirtintose Lietuvos Respublikos statybos ir urbanistikos ministerijos ir Lietuvos Respublikos aplinkos apsaugos departamento 1991 m. birželio 24 d. įsakymu Nr. 79/76 (šalto vandens paros sunaudojimo norma – 0,012 kub. m, karšto vandens paros sunaudojimo norma – 0,005 kub. m);

S – darbuotojų skaičius per parą;

T – parų skaičius per metus;

K – šalto arba karšto vandens vieno kub. m kaina, litais.

III. BIUDŽETO LĖŠŲ POREIKIO PATEIKIMO DEPARTAMENTUI TVARKA

3. Priešgaisrinė gelbėjimo valdyba, vadovaudamasi Metodikos 2–2.6 punktais, transporto priemonių, kitų automobilių ir specialiosios įrangos, saugomos valstybės rezerve, techninės priežiūros, darbinės būklės tikrinimo grafiku, Valstybės rezervo civilinės saugos priemonių atsargų saugojimo tvarkos aprašu, patvirtintu departamento direktoriaus 2008 m. sausio 30 d. įsakymu Nr. 1-30 (Žin., 2008, Nr. 18-667; 2011, Nr. 30-1428), Valstybės rezervo civilinės saugos priemonių atsargų techninės priežiūros instrukcija, patvirtinta departamento direktoriaus 2008 m. gegužės 22 d. įsakymu Nr. 1-158 (Žin., 2008, Nr. 62-2367), bei Valstybinės metrologijos tarnybos direktoriaus 2012 m. birželio 25 d. įsakymu Nr. V-599 „Dėl teisinei metrologijai priskirtų matavimo priemonių grupių sąrašo ir laiko intervalų tarp patikrų patvirtinimo“ (Žin., 2012, Nr. 84-4449), kiekvienais metais nustato biudžeto lėšų poreikį civilinės saugos priemonių atsargų atsakingojo saugotojo funkcijoms atlikti ateinantiems metams ir iki kovo 10 d. pateikia departamentui šiuos dokumentus:

3.1. metų biudžeto lėšų poreikio valstybės rezervo civilinės saugos priemonių atsargų atsakingojo saugotojo funkcijoms atlikti paskirstymo planą (1 priedas);

3.2. civilinės saugos priemonių atsargų saugyklų remonto darbų sąmatą, sudarytą vadovaujantis Statinių statybos skaičiuojamųjų kainų nustatymo rekomendacijomis (esant civilinės saugos priemonių atsargų saugyklų remonto būtinumui);

3.3. civilinės saugos priemonių atsargų komplektavimo įrangos, kurią būtina atnaujinti ateinančiais metais, sąrašą.

4. Priešgaisrinė gelbėjimo valdyba, atsižvelgdama į saugomų civilinės saugos priemonių atsargų darbinę būklę, jų tinkamos kokybės išlaikymo reikalavimus, gali pateikti ir kitus dokumentus, kurie pagrindžia biudžeto lėšų panaudojimo būtinumą (kitos išlaidos, nenurodytos Metodikoje).

IV. BIUDŽETO LĖŠŲ METAMS SKYRIMO TVARKA

5. Lietuvos Respublikos Vyriausybei patvirtinus biudžeto lėšų poreikį valstybės rezervo civilinės saugos priemonių atsargų saugojimo išlaidoms padengti, departamentas:

5.1. parengia biudžeto lėšų, skirtų valstybės rezervo civilinės saugos priemonių atsargų tvarkytojo funkcijoms vykdyti, paskirstymo planą (toliau – Lėšų paskirstymo planas), kuris tvirtinamas departamento direktoriaus įsakymu;

5.2. vadovaudamasis patvirtintu Lėšų paskirstymo planu, nustatyta tvarka informuoja priešgaisrines gelbėjimo valdybas, kurios Lietuvos Respublikos Vyriausybės nutarimu yra patvirtintos civilinės saugos priemonių atsargų atsakingaisiais saugotojais, apie lėšų skyrimą;

5.3. kontroliuoja Lėšų paskirstymo plane nustatytų biudžeto lėšų panaudojimą.

V. BAIGIAMOSIOS NUOSTATOS

6. Kiekvienais metais iki vasario 1 d. priešgaisrinės gelbėjimo valdybos turi pateikti departamentui metinę biudžeto lėšų, skirtų valstybės rezervo civilinės saugos priemonių atsargų atsakingojo saugotojo funkcijoms atlikti, panaudojimo ataskaitą (2 priedas).

_________________

Lietuvos Respublikos valstybės biudžeto lėšų poreikio priešgaisrinių gelbėjimo valdybų valstybės rezervo civilinės saugos priemonių atsargų atsakingojo saugotojo funkcijoms atlikti apskaičiavimo metodikos

1 priedas

(Biudžeto lėšų poreikio valstybės rezervo civilinės saugos priemonių atsargų atsakingojo saugotojo funkcijoms atlikti paskirstymo plano forma)

__________________________________________

(įstaigos pavadinimas)

______ METŲ BIUDŽETO LĖŠŲ POREIKIO VALSTYBĖS REZERVO CIVILINĖS

(metai)

SAUGOS PRIEMONIŲ ATSARGŲ ATSAKINGOJO SAUGOTOJO FUNKCIJOMS ATLIKTI PASKIRSTYMO PLANAS

Eil. Nr.	Lėšų paskirtis	Lėšų poreikis metams, Lt	Lėšų poreikio paskirstymas ketvirčiais, Lt

I	II	III	IV
1.	Metinės civilinės saugos priemonių atsargų darbinės būklės palaikymo ir techninės priežiūros užtikrinimo išlaidos (L1)
2.	Metinės esamų statinių (patalpų) remonto ir naujų statinių (patalpų) pritaikymo civilinės saugos priemonių atsargoms saugoti išlaidos (L2)
3.	Metinės elektros energijos išlaidos civilinės saugos priemonių atsargoms saugoti (L3)
4.	Metinės šildomų patalpų šildymo išlaidos civilinės saugos priemonių atsargoms saugoti (L4)
5.	Metinės civilinės saugos priemonių atsargų vežimo į akredituotas įstaigas (bandymų ir kalibravimo laboratorijos) ir nurašytų civilinės saugos priemonių atsargų gabenimo į jų sunaikinimo vietas išlaidos (L5)
6.	Metinės šalto ir karšto vandens išlaidos (L6)
7.	Valstybės rezervo civilinės saugos priemonių atsargų pristatymo į jų saugojimo vietas išlaidos
8.	Nurašytų valstybės rezervo civilinės saugos priemonių atsargų sunaikinimo išlaidos
9.	Planuojamos kitos išlaidos, nenurodytos Metodikoje
Iš viso lėšų poreikis:

_________________

Lietuvos Respublikos valstybės biudžeto lėšų poreikio priešgaisrinių gelbėjimo valdybų valstybės rezervo civilinės saugos priemonių atsargų atsakingojo saugotojo funkcijoms atlikti apskaičiavimo metodikos

2 priedas

(Biudžeto lėšų, skirtų valstybės rezervo civilinės saugos priemonių atsargų atsakingojo saugotojo funkcijoms atlikti, panaudojimo ataskaitos forma)

_______________________________________________

(įstaigos pavadinimas)

_______ METŲ BIUDŽETO LĖŠŲ, SKIRTŲ VALSTYBĖS REZERVO CIVILINĖS

(metai)

SAUGOS PRIEMONIŲ ATSARGŲ ATSAKINGOJO SAUGOTOJO

FUNKCIJOMS ATLIKTI, PANAUDOJIMO ATASKAITA

Eil. Nr.	Lėšų paskirtis	Skirta lėšų metams, Lt	Panaudota lėšų per metus, Lt	Panaudota lėšų per ketvirčius, Lt

I	II	III	IV
1.	Metinės civilinės saugos priemonių atsargų darbinės būklės palaikymo ir techninės priežiūros užtikrinimo išlaidos (L1)
2.	Metinės esamų statinių (patalpų) remonto ir naujų statinių (patalpų) pritaikymo civilinės saugos priemonių atsargoms saugoti išlaidos (L2)
3.	Metinės elektros energijos išlaidos civilinės saugos priemonių atsargoms saugoti (L3)
4.	Metinės šildomų patalpų šildymo išlaidos civilinės saugos priemonių atsargoms saugoti (L4)
5.	Metinės civilinės saugos priemonių atsargų vežimo į akredituotas įstaigas (bandymų ir kalibravimo laboratorijos) ir nurašytų civilinės saugos priemonių atsargų gabenimo į jų sunaikinimo vietas išlaidos (L5)
6.	Metinės šalto ir karšto vandens išlaidos (L6)
7.	Valstybės rezervo civilinės saugos priemonių atsargų pristatymo į jų saugojimo vietas išlaidos
8.	Nurašytų valstybės rezervo civilinės saugos priemonių atsargų sunaikinimo išlaidos
9.	Kitos išlaidos, nenurodytos Metodikoje
Iš viso panaudota lėšų:

_________________